b'\n_START_ARTICLE_\nSupergravitaatio\n_START_PARAGRAPH_\nSupergravitaatioteoria on kentt\xc3\xa4teoria, joka yhdist\xc3\xa4\xc3\xa4 supersymmetrian ja yleisen suhteellisuusteorian._NEWLINE_Kuten mik\xc3\xa4 tahansa gravitaation kentt\xc3\xa4teoria, supergravitaatioteoria sis\xc3\xa4lt\xc3\xa4\xc3\xa4 spin-2-kent\xc3\xa4n, jonka kvantti on gravitoni. Supersymmetria vaatii, ett\xc3\xa4 gravitonikent\xc3\xa4ll\xc3\xa4 on superpartneri. T\xc3\xa4m\xc3\xa4n kent\xc3\xa4n spin on 3/2 ja sen kvantti on gravitiino. Gravitiinokenttien lukum\xc3\xa4\xc3\xa4r\xc3\xa4 on sama kuin supersymmetrioiden lukum\xc3\xa4\xc3\xa4r\xc3\xa4. Supergravitaatioteorioiden on uskottu olevan ainoa keino kuvata oikeaoppisesti vuorovaikuttavia spin-3/2-kentti\xc3\xa4._NEWLINE_Supergravitaatioteoria on k\xc3\xa4yt\xc3\xa4nn\xc3\xb6ss\xc3\xa4 nollapituinen raja supers\xc3\xa4ieteorialle (siis raja, jossa s\xc3\xa4ie arvioidaan siten, ett\xc3\xa4 sen pituus on nolla ja k\xc3\xa4sitell\xc3\xa4\xc3\xa4n kuten dimensiotonta pistem\xc3\xa4ist\xc3\xa4 hiukkasta). Ainoana poikkeuksena on "maksimaalinen" 11-ulotteinen supergravitaatio, joka on M-teorian rajana (todenn\xc3\xa4k\xc3\xb6isimmin raja, jossa kalvoja k\xc3\xa4sitell\xc3\xa4\xc3\xa4n kuin niiden tilavuus olisi nolla).'